Ilaria Alpi

Ilaria Alpi (Erroma, 1961eko maiatzaren 24a - Mogadiscio, 1994ko martxoaren 20a) italiar kazetaria izan zen eta Somaliako hiriburuan hil zuten, Miran Hrovatin kamarografoarekin batera. 

2009an, Francesco Fonti 'Ndrangheta' erakunde mafioso italiarreko kideak esan zuen Ilaria Alpi eta haren kamarografoa hil zituztela mafia horrek Bosasoko kostaldean egindako hondakin erradioaktiboen isuria ikusi zutelako. Hil zenean, armen legez kanpoko trafikoarekin lotutako irregulartasunak ikertzen ari zen. Alpik RAI eta L'Unità izenekp komunikabideekin lan egin zuen bere ibilbidearen zati handi batean.

2003an Ferdinando Vincentini Ornagnik zuzendutako Ilaria Alpi - Il più crudele dei giorni filmean Giovanna Mezzogiornok interpretatu zuen kazetaria.
 Biografia 
Alpi Literaturan graduatu zen, La Sapienza Erromako Unibertsitateko Ekialdeko Ikasketen Departamentuan Kultura Islamikoko ikasketak burutu ondoren. Kazetari bezala, bere ibilbide gehiena RAIrentzat lan eginez bete zuen. Bere hondakinak Erromako Flaminio Hilerrian daude.

 Hilketa 
Ilaria Alpi 1992ko abenduan iritsi zen lehen aldiz Somaliara, TG3ko korrespontsal gisa, Nazio Batuek koordinatutako eta sustatutako Restore Hope bake misioaren berri emateko, 1991n Siad Barre erori ondoren lehertu zen gerra zibilari amaiera emateko. Italiak ere misioan parte hartu zuen, Robert B. Oakley Somaliarako bidali bereziaren erreserbak gaindituz, Italiako gobernuak 1980ko hamarkadan Barrerekin izan zituen harreman anbiguoekin lotuta.

Kazetariaren ikerketak arma eta hondakin toxikoen balizko trafiko batean oinarrituta egon zitezkeen, Italiako zerbitzu sekretuen eta Italiako goi mailako erakundeen konplizitatea zegoela uste baitzen. Izan ere, Alpik Afrikako herrialde batzuetan kokatutako herrialde industrializatuetan sortutako hondakin toxikoen nazioarteko trafiko bat aurkituko zukeen, bertako talde politikoekin trukatutako eroskeria eta armen truke. Azaroan, Vincenzo Li Causi kazetaria hil zuten Somalian, egoera misteriotsuan. Causik Afrikako herrialdeko hondakin toxikoen legez kanpoko trafikoaren berri eman zion Alpi .

1994ko martxoaren 20an, Alpi eta Miran Hrovatin Italiako enbaxadatik gertu hil zituzten, zazpi gizonek osatutako komando batek zelatatu ostean, Mogadisciok jeep-ean zihoazela. Kazetariak Bosasotik itzultzen ari ziren, Rai 3rako erreportaje bat egin ostean. Hashi Omar Hassan somaliarrari 26 urteko kartzela-zigorra ezarri zioten hilketa bikoitzagatik.

 Legatua 

 1995az geroztik, Ilaria Alpi Saria ematen zaie bakeari eta elkartasunari buruzko Italiako kazetaritza-ekoizpen onenei. 
 Ferdinando Vicentini Orgnaniren Ilaria Alpi - Il più crudele dei giorni 2003ko filmak bere hilketaren istorio tragikoa kontatzen du.

 1997an, Gang taldeak "Chi ha ucciso Ilaria Alpi?" abestia eskaini zuen kazetariaren memoriari. 
 2010ean, Pooh taldeak Dove comincia il sole diskoko "Reporter" abestia idatzi zuen, Ilariari eta Oriana Fallaci bere kideari egindako omenaldi gisa.

 2007an "The Holiday" antzerki bakarrizketa estreinatu zuen, Ilaria eta Miranen kasua berreraikitzen duena. Marina Senesi aktoreak idatzi eta interpretatu zuen Sabrina Gianninirekin elkarlanean.

 Erreferentziak 

 Kanpo estekak 

Kategoria:Eraildako kazetariak
Kategoria:Eraildako emakumeak
Kategoria:Italiako kazetariak
Kategoria:Erromatarrak
Kategoria:Gerra korrespontsalak herrialdearen arabera